OpenLLM-France/wikimedia huggingface dataset:
# Rodolphe Julian

Pierre Louis Rodolphe Julian (13 de juny de 1839 - 2 de febrer de 1907) nascut a Lapalud, al sud-est de França, era un pintor francès, a més de professor, fundador i director de l'Académie Julian de París. L'escriptor André Corthis (1882–1952), guanyador de l'edició del Prix Femina del 1906 era el seu nebot.

## Biografia

Julian treballava com a empleat en una llibreria de Marsella. Li interessaven els esports, sobretot la lluita. Va anar a París, on es va convertir en estudiant de Léon Cogniet i Alexandre Cabanel, professor de l'École des Beaux-Arts, sense estar-hi matriculat.
El 1863 va exposar per primer cop en el salons.
Es va casar amb la pintora Amélie Beaury-Saurel l'any 1895.
Els reptes que va afrontar a París el van portar a fundar el 1868 una acadèmia d'art privada, l'Académie Julian, que també oferia formació a artistes i dones estrangeres que tenien poc accés a l'acadèmia oficial. El propòsit era preparar els estudiants per a l'entrada a l'Ecole des Beaux-Arts.Rodolphe Julian va ser descrit pel novel·lista i crític anglo-irlandès George Moore com "una espècie d'Hèrcules, de pèl fosc, fort, amb les espatlles amples, les cames curtes, una veu suau i tot l'encant del Midi".
* Ompdrailles - Le Tombeau des lutteurs - Rodolphe Julià
* Madone - Rodolphe Julian
* Ompdrailles - Le tombeau des lutteurs- Rodolphe Julian

## Col·leccions

* San Francisco De Young (museum)
* Museu britànic

## Premi

Pels seus serveis a les arts, Rodolphe Julian va obtenir la Legió d'Honor el 1881.

## Bibliografia

* Léon Cladel; Jean-Pierre Deloux; Rodolphe Julian: ‘'Ompdrailles: le tombeau-des-lutteurs'', (ISBN 9782846080521) celebrating fighting tournaments practiced in Lapalud (Vaucluse), Julian's birthplace.
* Martine Hérold: L'Académie Julian à cents ans. 1968 (en francès).
* Catherine Fehrer; New Light on the Académie Julian and its founder (Rodolphe Julian). Dins: La Gaseta des Beaux-Arts 6, p. 103, 1984.

## Vegeu també

Académie Julian

## Referències

* ↑ Benezit Dictionary of Artists
* ↑ «Agorha.inha.fr, Dictionnaire élèves des Beaux arts». Arxivat de l'original el 2019-10-17. [Consulta: 17 octubre 2019].
* ↑ (fr)Rodolphe Julian, Gallica.Bnf, French archives
* ↑ Fehrer, Catherine. "Women at the Academie Julian in Paris."Burlington Magazine Nov 1994:752-757. Web. 14 Apr 2010.
* ↑ The New York Times, John Russel: "An Art School That Also Taught Life", March 19, 1989
* ↑ FAMSF.org
* ↑ British museum, Drawings
* ↑ Worldcat
* ↑ Worldcat
# Din

«Din o DIN» té aquests significats:
* Din (islam), mot àrab que designa la fe en l'islam.
* Din, deessa del poder i del foc en el videojoc The Legend of Zelda vegeu Llista de personatges de The Legend of Zelda
* Din, codi de la llengua dinka, segons la norma ISO 639
* DIN, acrònim de Deutsches Institut für Normung "Institut Alemany de Normalització" que elabora estàndards tècnics.
* Connector DIN, connector que va ser originàriament estandarditzat pel Deutsches Institut für Normung (DIN)
Viccionari
# Dionís (cràter)

Dionís és un cràter d'impacte lunar que es troba en la vora occidental de la Mare Tranquillitatis. Al sud-est es troba el parell de cràters Ritter i Sabine. Just al nord-oest apareix el sistema d'esquerdes designat Rimae Ritter. Aquestes esquerdes segueixen una direcció generalment al nord-oest.
La vora de Dionís és generalment circular i mostra pocs signes de desgast. El cràter posseeix un petit sistema de marques radials amb un radi de més de 130 quilòmetres. La formació té un alta albedo i apareix brillant quan el sol està gairebé en el cenit durant la lluna plena. Està envoltat per un halo lluminós, amb material més fosc a continuació. Alguns dipòsits més foscos presenten formes de ratlles fosques relativament rares.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Dionís (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon».
* «LROC :: QuickMap - Targeting Mapa LROC» (en anglès). [Consulta: 20 juny 2018].
* «The-moon.wikispaces.com: Dionysius» (en anglès). Arxivat de l'original el 2009-08-05. [Consulta: 20 juny 2018].
# Cançó d'una nit d'estiu

Cançó d'una nit d'estiu és una peça de teatre en un acte en vers, original de Josep Maria de Sagarra, estrenada al teatre Romea de Barcelona el 20 de maig de 1923.
L'acció passa en un indret indeterminat de l'Empordà pel temps de la Guerra del Francès.

## Repartiment de l'estrena

* el Marit: Domènec Aymerich.
* la Dona: Emília Baró
* la Veïna: Maria Morera
* el Lladre: Bartomeu Grases.

## Referències

* ↑ Rius Xirgu, X. «58.JOSEP MARIA DE SAGARRA». [Consulta: 24 abril 2022].
# La Briga

La Briga (en lígur brigasc: Ra Briga, occità: La Briga, francès: La Brigue, piemontès: Briga Marìtima, italià: Briga Marittima) és un municipi occità provençal, situat al departament francès dels Alps Marítims i a la regió de Provença-Alps-Costa Blava. Al municipi s'hi parla el brigasc, varietat del lígur i no pas de l'occità.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 477 | 582 | 493 | 495 | 618 | 595 | 630 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1949-1965 | Aimable Gastaud | |
| 1965-1983 | André Merquiol | |
| 1983-2008 | Jean-Pierre Bronda | UMP |
| 2008-2014 | Bernard Gastaud | |
| 2014- | Daniel Alberti | |

## Agermanaments

* Triora
# The Kluba

The Kluba és un grup de música creat l'any 2009 pel Juantxo Skalari (antic cantant de Skalariak) i té com a estil una barreja de ska i rockabilly, que ells n'anomenen Skabilly.

## Història

El grup neix com una nova etapa del seu cantant, Juantxo Skalari, que influenciat per grups com The Clash, Stray Cats i The Pogues i per l'essència jamaicana es veu necessitat de crear aquest nou projecte musical.
Els inicis de The Kluba van ser si més no curiosos. Sense tenir encara el disc al carrer i només havent mostrat dues cançons a la seva web i MySpace, ja va començar la gira fent 7 concerts. Presenten el disc el 23 d'abril i seguidament els toca un dels concerts més interessants de l'any, davant de milers de persones al Viña-Rock. Després han sigut diversos concerts a ciutats com Bilbao, Barcelona, Conca, Guadalajara, Girona…; i a festivals com: Festival Viñarock, Lumbreiras Rock, Mes que Rock Fest, Barraques de Reus. Durant els mesos d'octubre i novembre realitzen una gira de sales que els porta per la resta de l'Estat Espanyol. Acaben la gira amb el Festival Batabat a Vinyols i els Arcs, amb La Gossa Sorda el 12 de desembre.
Comença el 2010 amb un nou tour, el Skabilly Tour on ja tenen els primers concerts programats.

## Gires

* 2009 - Rude Rockers Tour
* 2010 - Skabilly Tour

## Discografia

* 2009 - The Kluba
* 2012 - Amor, Odio y Ruido

## Referències

* ↑ http://www.batabat.org/events/detall/57/the-kluba-al-vinarock%5BEnllaç+no+actiu%5D
* ↑ http://www.tinet.cat/portal/sheet-showold.do?sheet=35300
* ↑ http://www.manerasdevivir.com/noticias/33871/fin-de-gira-de-the-kluba

## Enllaços externs

* Myspace oficial
* Pàgina web oficial
# Ports Authority FC

El Ports Authority FC és un club de futbol de Sierra Leone de la ciutat de Freetown. Disputa els seus partits a l'Estadi Nacional de Sierra Leone. El club és propietat de les autoritats portuàries del país Sierra Leone Ports Authority (SLPA). Vesteix de color groc.

## Palmarès

* Lliga de Sierra Leone de futbol:
** 1973, 2008
* Copa de Sierra Leone de futbol:
** 1990, 1991

## Jugadors destacats

* Kewullay Conteh

## Referències

* ↑ «NATIONAL LEAGUE TEAMS». thefarfoot.weebly.com. [Consulta: 9 febrer 2019].
* ↑ «Sierra Leone - List of Champions». RSSSF. [Consulta: 16 agost 2019].
* ↑ «Sierra Leone - List of Cup Winners». rsssf.com. [Consulta: 16 agost 2019].
# Dimítrova

Dimítrova - Димитрова (rus) - és un khútor del krai de Krasnodar, a Rússia. Es troba a la riba dreta del riu Kirpili. És a 12 km al nord-oest de Timaixovsk i a 71 km al nord de Krasnodar.
Pertany a l'stanitsa de Dnepróvskaia.
# Resolució 2338 del Consell de Seguretat de les Nacions Unides

La Resolució 2238 del Consell de Seguretat de les Nacions Unides fou adoptada per unanimitat el 26 de gener de 2017. Després de reafirmar totes les resolucions sobre el conflicte de Xipre el Consell va ampliar el mandat de la Força de les Nacions Unides pel Manteniment de la Pau a Xipre (UNFICYP) durant sis mesos més fins al 31 de juliol de 2017. Al desembre de 2016, aquesta força, creada fa 52 anys, estava formada per 883 soldats i 67 agents.

## Contingut

El 14 de setembre de 2016, els líders de la part grega i turca de Xipre, Nicos Anastasiades i Mustafa Akıncı, en una declaració conjunta, repetien que farien tot per arribar a un acord global. Setze mesos després de la seva declaració anterior, s'havien fet progressos significatius en la governança, el repartiment del poder, l'economia, la UE i els drets de propietat. Pel que fa a la seguretat, les garanties i la divisió del territori, es mantenia una profunda divisió entre les dues parts.
La Convenció de Garanties de 1960 va concedir a Grècia, Turquia i el Regne Unit el dret d'intervenir a Xipre. Sobre la base d'aquesta clàusula, Turquia va invadir Xipre el 1974 i en va ocupar un terç. El país encara tenia 35.000 soldats. Turquia i els turcoxipriotes volien mantenir aquestes garanties i la força fins i tot després d'una possible reunificació, mentre que Grècia i els grecoxipriotes volien que marxessin.
El Consell de Seguretat va acollir amb satisfacció els progressos realitzats. També va demanar de nou que s'implementessin mesures de confiança, com ara obrir més passos fronterers. Es va demanar a ambdues parts que cooperessin millor en l'excavació i la identificació de les persones desaparegudes, i en el desminatge de la Línia Verda. Al costat turc es va tornar a demanar que restaurés l'statu quo militar a Strovilia.

## Referències

* ↑ Nacions Unides. «SC extends mandate of UN peacekeeping force in Cyprus until 31 july 2017», 26-01-2017.
* ↑ Nacions Unides. «Report of the SG on de UN operation in Cyprus», 09-01-2017.
* ↑ «Statement delivered by the special adviser of the SG on Cyprus on 14/09/2016», 14-09-2016.
* ↑ In Cyprus. «Turkish side won't budge on guarantees and security», 10-12-2016.
* ↑ Yahoo News. «Erdogan: Turkey to remain guarantor of reunified Cyprus», 13-01-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Plaça Cabrinetty (Puigcerdà)

Plaça Cabrinetty és una obra de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

La Plaça Cabrinetty, abans Plaça Major, constitueix un recinte quadrangular tancat per edificacions de diverses èpoques que la conformen donant-li un perímetre porticat. Hi destaquen les cases senyorials dels Descatllar i dels Cadell, construïdes amb elements tipològicament renaixentistes.

## Història

L'espai d'aquesta plaça, segons alguns historiadors, podria tractar-se del corresponent al pati de l'antiga plaça forta de Puigcerdà.
Fou centre social en els segles XVII i XVIII on les famílies nobles de la comarca es feien construir habitatges. El seu nom actual correspon al de l'heroi de la guerres carlistes, Josep Cabrinetty i Cladera.

## Referències

* 1 2 3 «Plaça Cabrinetty». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Testerià

El Testerià és un sistema d'escriptura pictogràfic usat fins al segle xix per missioners que volien ensenyar la doctrina cristiana als indígenes de Mèxic, que no coneixien el sistema d'escriptura alfabètica. Se n'atribueix la invenció a Jacobo de Testera, un franciscà que va arribar a Mèxic el 1529.

## Vegeu també

* Catecisme testerià

## Bibliografia

* Haberly, David. The Hieroglyphic Catechisms of Mexico, 1963.
* Leeming, Ben. Preaching With Pictures: How Hieroglyphic Catechisms Shaped Native Mesoamerican Christianity in Sixteenth-Century Mexico, 2005.
* Normann, Anne. Testerian Codices: Hieroglyphic Catechisms for Native Conversion in New Spain, 1985.
* Robertson, Donald. Mexican Manuscript Painting of the Early Colonial Period: The Metropolitan Schools. University of Oklahoma Press, 1994, p. 53–55. ISBN 0-585-14632-2.
# Resolució 83 del Consell de Seguretat de les Nacions Unides

La Resolució 83 del Consell de Seguretat de les Nacions Unides, aprovada el 27 de juny de 1950, va considerar que l'atac a la República de Corea per part de les forces de Corea del Nord constituïa un trencament de la pau.
El Consell va fer una crida a un cessament immediat de les hostilitats, i proclamant-se a favor de la retirada de tropes de Corea del Nord al paral·lel 38. També, la Comissió de les Nacions Unides sobre Corea va reportar que Corea del Nord va incomplir amb la Resolució 82 del Consell de Seguretat.
El Consell també va recomanar als Membres de les Nacions Unides proporcionar l'assistència a necessària a la República de Corea per rebutjar l'atac armat i restablir la pau i la seguretat internacionals a la regió.
La resolució va ser adoptada per set vots a favor, un en contra de Iugoslàvia. Egipte i Índia estaven presents però no van participar en la votació i la Unió Soviètica va estar absent.

## Vegeu també

* Llista de resolucions del Consell de Seguretat de les Nacions Unides 1 a la 100 (1946 - 1952)

## Enllaços externs

* PDF Text de la Resolució a UN.org
# Portsmouth

* Per a altres significats, vegeu «Portsmouth (desambiguació)».
Portsmouth és una ciutat d'uns 189.000 habitants situada en el comtat de Hampshire, a la costa sud d'Anglaterra. La unitat administrativa forma part d'una conurbació més àmplia que Portsmouth, que inclou Fareham, Portchester, Gosport, Havant (que inclou un gran suburbi d'Eigh Park), Lee-on-the-Solent, Stubbington i Waterlooville, amb una població estimada de 442.252 residents, cosa que en fa l'onzena zona urbana més gran d'Anglaterra. Va ser un notable port naval durant segles, és llar del dic sec més vell del món encara en ús, i de molts vaixells famosos.

## Persones il·lustres

* Charles Dickens, escriptor.
* James Callaghan, polític.
* Christopher Hitchens, politòleg.
* Christopher Logue (1926-2011) poeta i escriptor
* John Madden (1949-), un director de cinema, teatre, televisió i ràdio
* Peter Sellers (nascut a la propera Southsea), actor i comediant.
* Peter Wells, Gran Mestre d'escacs
* Freda Swain (1902-1985) compositora.
* Isambard Kingdom Brunel,(1806 - 1859) fou un enginyer britànic.

## Enllaços externs

* Ajuntament de Portsmouth
# Resolució 2336 del Consell de Seguretat de les Nacions Unides

La Resolució 2336 del Consell de Seguretat de les Nacions Unides fou adoptada per unanimitat el 31 de desembre de 2016. Fou elaborada per Rússia i Turquia i recolzava l'intent de mediació d'ambdós països d'aconseguir un nou alto el foc i un procés polític a Síria i donar-li més legalitat. Amb el text, el Consell de Seguretat no va donar suport a l'alto el foc, sobre el qual ja s'havia arribat a un acord.

## Observacions

El representant estatunidenc va dir que els membres del Consell de Seguretat havien estat informats de la proposta russo-turca l dia anterior, i encara no tenien coneixement de tots els detalls disponibles. Els Estats Units van votar a favor perquè el text era un "equilibri correcte entre l'optimisme atent i la necessitat realista de veure com es duria a terme". Quedava per veure com es podien reconciliar les parts.
El representant francès va dir que el seu país donaria suport a qualsevol iniciativa que estalviaria les vides síries o que acabés amb la crisi, i per això van votar a favor. No obstant això, no se sabia quins grups formaven part de l'acord ni fins a quin punt estaven darrere d'ell, i que es consideraven grups terroristes. Altres representants van afegir que l'acord havia d'avançar els esforços sota el lideratge de l'Enviat Especial de l'ONU per a Síria. També es van plantejar preguntes durant l'ofensiva del govern sirià juntament amb Hesbol·là a l'ofensiva de Wadi Barada.
El representant rus no havia volgut dir res al principi, ja que considerava que la resolució parlava per si mateixa, però va dir que l'acord assolit era fruit d'esforços enormes i de moltes converses i que era important que el Consell de Seguretat l'hagués aprovat. Els que puguin o no vulguin ajudar no han de complicar els assumptes sembrant dubtes i repetint clixés antiquats.

## Contingut

El Consell de Seguretat va apreciar i donar suport a la mediació de Rússia i Turquia per arribar a un alto el foc i iniciar un procés polític a Síria. L'única solució al conflicte en aquest país era un procés polític liderat per Síria. Un pas important en aquesta era la conversa planificada entre el govern sirià i els representants de l'oposició a Astana que va precedir la represa de les negociacions dirigides per les Nacions Unides a Ginebra el 8 de febrer de 2017.

## Referències

* 1 2 3 4 Nacions Unides. «SC supports Russian Federation-Turkey efforts to end violence in Syria, jump-start political proces, adopting resolution 2336», 31-12-2016.
* ↑ Washington Post. «Syrian cease-fire crumbles as government forces advance around Damascus», 03-01-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Plaça Catalana

La Plaça Catalana és una plaça del districte d'Horta-Guinardó. Antigament anomenada Plaça de la Font Catalana, va ser construïda en paral·lel amb la plaça de la Font Castellana (situada a l'avinguda de la Mare de Déu de Montserrat). Una mina alimentava la font que hi ha al centre. L'any 1907 unes fortes pluges causaren un esllavissament de terra que tapà la mina. Al final la font s'alimentà amb aigua corrent. Després de la guerra civil espanyola, les lletres que encapçalen la font foren trencades, amb el desig d'esborrar tot allò que sonés a català.

## Referències

* ↑ Rutes històriques pel Districte d'Horta-Guinardó
# Ángeles Mastretta

Ángeles Mastretta (Puebla de Zaragoza, 9 d'octubre de 1949) és una escriptora mexicana. Estudià periodisme i treballà en diferents mitjans de comunicació, compaginant aquesta feina amb la narrativa. És coneguda pels seus personatges femenins que reflecteixen la realitat social i política de Mèxic. El 1986 va guanyar el Premi Mazatlán de Literatura i el 1997 el Premi Rómulo Gallegos per l'obra Mal de amores. El 2008 es va estrenar la pel·lícula Arráncame la vida, basada en la seva obra homònima, que va representar Mèxic als Premis Oscar.

## Obres
### Novel·la

* Arráncame la vida (1985)
* Mujeres de ojos grandes (1995)
* Mal de amores (1997)

### Assaig

* Puerto libre (1993)
* El mundo iluminado (1998)

## Referències

* ↑ «Ángeles Mastretta». Gran Enciclopèdia Catalana. Barcelona: Grup Enciclopèdia Catalana.
# Thyridachne

Thyridachne és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Thyridachne tisserantii
# Director d'ingressos

El director d'ingressos o directora d'ingressos, en anglès chief revenue officer (CRO), és la persona responsable, en una organització, de totes les activitats que generen ingressos, incloses les vendes, el màrqueting i la gestió dels clients i els productes.
# Espironèmids

Els espironèmids (Spironemidae) són una família d'apusozous de l'ordre Hemimastigida, que inclou organismes flagel·lats heteròtrofs. Varia la seva mida i la seva forma entre l'el·lipsoide Hemimastix amphikineta (14 × 7 μm) al vermiforme Spironema terricola (43 × 3 μm). Es caracteritzen per tenir dues files de cilis.
Inclou les següents espècies:
* Spironema multiciliatum Klebs, 1893
* Spironema terricola Foissner & Foissner, 1993
* Spironema goodeyi Foissner & Foissner, 1993
* Stereonema geiseri Foissner & Foissner, 1993
* Hemimastix amphikineta Foissner, Blatterer & Foissner, 1988

## Referències

* 1 2 Ilse Foissner & Wilhelm Foissner «Revision of the family Spironemidae Doflein (Protista, Hemimastigophora), with description of two new species, Spironema terricola n. sp. and Stereonema geiseri n. g., n. sp.». Journal of Eukaryotic Microbiology, 40, 4, 1993, pàg. 422–438. DOI: 10.1111/j.1550-7408.1993.tb04936.x.
# Poecilothrissa centralis

Poecilothrissa centralis és una espècie de peix pertanyent a la família dels clupeids i l'única del gènere Poecilothrissa.

## Descripció

* Pot arribar a fer 5,7 cm de llargària màxima.
* Cos esvelt.
* 12-18 radis tous a l'aleta dorsal i 16-27 a l'anal.

## Hàbitat

És un peix d'aigua dolça, pelàgic i de clima tropical (7°N-3°S).

## Distribució geogràfica

Es troba a Àfrica: la República del Congo i la República Democràtica del Congo, incloent-hi el llac Tumba i els rius Ruki i Congo.

## Estat de conservació

Tot i que es troba amenaçat per la sobrepesca al llac Tumba, no hi ha temor per la seua supervivència, ja que té una distribució geogràfica relativament àmplia.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 «Poecilothrissa centralis» (en anglès). FishBase. Froese, Rainer; Pauly, Daniel (editors).
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ FishBase (anglès)
* ↑ Moelants, T. (2010). "Poecilothrissa centralis." 2010 Llista Vermella de la UICN. Unió Internacional per a la Conservació de la Natura, edició 2010. [Consulta: 7 abril 2023]

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica central. MRAC, Tervuren, Flandes, Bèlgica.
* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* BioLib (anglès)